cyanic-selkie/wikianc huggingface dataset:
Trikolori
thumb|Ranskan lippu Trikolori on lippu, joka pääosin muodostuu kolmesta yhtäsuuresta erivärisestä kentästä. Trikolori erisnimenä tarkoittaa Ranskan lippua, joka oli ensimmäinen trikolori. Yleisnimenä se on mikä tahansa kolmivärinen lippu, kuten esimerkiksi Italian lippu, Venäjän lippu, Saksan lippu ja Jemenin lippu, joka on myös panarabialaisuuden trikolori. Kentät voivat olla kummassa asennossa tahansa, sekä vaaka- että pystyasennossa.
Kantatie
thumb|Kantatiet merkitty kartalle keltaisella värillä. thumb|upright=0.3|[[Liikennemerkki|Liikenne­merkki nro 665: "Kantatien numero". Tällä hetkellä ei tosin ole kantatietä 42.]] upright=0.3|thumb|Kantatien numero­merkki vuoteen 1994 asti.
Kantatiet (lyhenne kt; ruots. stamväg) ovat Suomen tieverkon maanteitä, jotka täydentävät valtatieverkkoa ja palvelevat maakuntien liikennettä. Yhdessä valtateiden kanssa kantatiet muodostavat Suomen päätieverkon. Kantateiden liikenteellinen merkitys on valtatietä pienempi mutta seututietä suurempi. Kantateille on tienumerointijärjestelmässä varattu numerot 40–99.
Liikenne- ja viestintäministeriö määrää, mitkä tiet ovat kantateitä. Vuoden 2014 alussa Suomessa oli 4 727 kilometriä kantateitä. Kaikki kantatiet ovat päällystettyjä, ja noin 68 prosenttia kantateistä on kestopäällysteisiä. Noin 2,5 prosenttia kantateistä on kaksiajorataisia.
Kantatiet Suomessa
thumb|Kantatie 50 ([[Kehä III) Vantaalla]] thumb|[[Kantatie 66 Virroilla]] thumb|[[Kantatie 78 Puolangalla]] thumb|[[Kantatie 88 Pyhännällä]] thumb|[[Kantatie 92 Kaamasen ja Karigasniemen välillä]]
Tulevaisuus
Maakuntakaavoihin on merkitty joitain uusia kantateitä ja joitain kantateitä on merkitty jatkettavaksi. Lisäksi joitain pitkiä seututeitä (tiet 775 ja 800) on merkitty yhtenäisenä numerolla kuten seututeitä 710 ja 740, joista jälkimmäiset muutettiin myöhemmin kantatieksi. Maakuntakaavan väylämerkintä on kuitenkin pelkästään tilanvaraus, eikä se millään tavalla sido valtiota rakentamaan kyseistä tietä.
Maakuntakaavoihin on merkitty seuraavia uusia kantateitä:
Lakkautetut kantatiet
Seuraavat osuudet on lakkautettu.
The Unholy Alliance
The Unholy Alliance on Slayerin, Mastodonin, Lamb of Godin, Children of Bodomin ja Thine Eyes Bleedin DVD-julkaisu, joka julkaistiin 12. lokakuuta 2007 levymerkillä American Recordings.
Travis
Travis on Glasgow’ssa, Skotlannissa perustettu rockyhtye, joka on nimetty Wim Wendersin ohjaaman Paris, Texas -elokuvan päähenkilön mukaan.
Historia
Vuonna 2000 yhtye herätti kohua Britanniassa ja Yhdysvalloissa coveroimalla Glastonbury Festivaleilla Britney Spearsin kappaletta "...Baby One More Time". Kappale julkaistiin "Turn"-singlen B-puolena, kuten yhtyeen monet muutkin muualla julkaisemattomat kappaleet. Travisilla onkin enemmän singlejen B-puolia kuin albumilla olevia kappeleita, mikä johtuu siitä että yhtye julkaisee jokaisesta singlestään kaksi versiota, joilla on eri B-puolet.
Vuonna 2002 yhtye lähes hajosi rumpali Neil Primrosen jouduttua vakavaan onnettomuuteen. Primrose kuitenkin toipui ja jatkoi uraansa Travisin rumpalina.
Kuten monet muutkin brittiyhtyeet, Travis on ottanut kantaa maan politiikkaan niin sanoituksissaan, keikoillaan kuin muissakin tempauksissa. 2. heinäkuuta 2005 Travis esiintyi Lontoon Live 8 -konsertissa. 6. heinäkuuta yhtye esiintyi myös Long Walk to Justice -projektin päätöskonsertissa Edinburghissa, jossa G8-maiden johtajat kokoontuivat.
Viktor Sidjak
thumb|Viktor Sidjak vuonna 1972.
Viktor Aleksandrovitš Sidjak (, s. 24. marraskuuta 1943 Moskova) on entinen Neuvostoliittoa edustanut miekkailija ja olympiavoittaja. Hänen aseenaan oli säilä.
Sidjak voitti säilämiekkailussa kultaa neljissä peräkkäisissä kesäolympialaisissa. Méxicossa 1968, Montréalissa 1976 ja Moskovassa 1980 hän voitti kultaa joukkuekilpailussa ja Münchenissä 1972 henkilökohtaisessa kilpailussa. Yhteensä hänellä on kuusi olympiamitalia.
Henkilökohtaisen maailmanmestaruuden Sidjak voitti vuonna 1969 Havannan MM-kilpailuissa. MM-hopeaa hän sai vuonna 1973 sekä MM-pronssia vuosina 1971 ja 1974. Lisäksi hän voitti maailmanmestaruuksia joukkuekilpailussa.
Jelena Korikova
Jelena Jurjevna Korikova (, s. 12. huhtikuuta 1972 Tobolsk) on venäläinen näyttelijä. Hän on näytellyt Moskovan teatterissa, televisio-ohjelmissa ja elokuvissa. Hän on myös tehnyt mallin töitä.
Ensimmäisen kerran hän näytteli elokuvassa Ha-bi-as-sy (Ха-би-ас-сы) vuonna 1989. Suomessa hänet tunnetaan venäläisen Anastasia-telenovelan Annana. Vuonna 1998 Jelena, hänen poikansa Arseni (s. 1993) ja miehensä Maksim Osadsi muuttivat Yhdysvaltoihin, jossa he asuivat kolme vuotta. Heti Anastasian kuvausten loputtua vuonna 2004 Jelenan ja Maksimin kymmenen vuotta kestänyt suhde päättyi. Arseni on Jelenan luokkatoverin ja ensimmäisen aviomiehen Dmitri Rošinin poika.
Elena laulaa ja on esiintynyt monien artistien videoissa.
Filmografiaa
Venäjäksi:
Monacon Grand Prix 1955
Monacon Grand Prix 1955 oli Formula 1 -sarjan osakilpailu, joka ajettiin 22. toukokuuta 1955 Monacossa. Kilpailun voitti ranskalaiskuljettaja Maurice Trintignant, jolle voitto oli kauden ensimmäinen. Jean Behra ja Cesare Perdisa jakoivat kolmannen sijan ja molemmat saivat 2 MM-pistettä.
Performing Price
Performing Price on The Animals -yhtyeestä tunnetun Alan Pricen tupla-livealbumi, joka on julkaistu vuonna 1975. Levy-yhtiö on Polydor Int. ja Price on sen tuottanut yhteistyössä Keith Grantin kanssa yhtiölle Jarrow Productions Ltd. Valmistuspaikka on Englanti.
Albumi on äänitetty televisioidussa konsertissa Royalty Theatressa Lontoossa 22. tammikuuta 1975 yhteydessä Kölnissä toimineen WDR:n nuoriso-osaston, the Young People's Department of WDR, kanssa.
Kansion ulkoasun ovat ideoineet Alan Price, Graham Hughes ja Ian Murray. Kannen trikkikuvassa Price kannattelee flyygeliä ja kuvan on toteuttanut Graham Hughes. Avautuvien kansien sisäpuolella on lisää valokuvia ja ne on ottanut Eric Swayne. Taiteellisena johtajana on toiminut Ian Murray ja suunnittelusta ja toteutuksesta vastaa Wadewood Associates. Levykansia on valmistanut Englannissa James Upton Ltd.
Kappaleet
Kappaleiden tekijä on Alan Price, ellei toisin ole mainittu.
Laulujen julkaisija on Jarrow Music paitsi
Alan Price Setin ajoilta ovat kappaleet "I Put a Spell on You", "Hi-Lili, Hi-Lo" ja "Simon Smith and the Amazing Dancing Bear".
Savo-Karjalan Osake-Pankki
Savo-Karjalan Osake-Pankki oli vuonna 1916 perustettu suomalainen liikepankki. Pankin pääkonttori oli Viipurissa ja sillä oli parhaimmillaan 46 sivukonttoria Itä- ja Kaakkois-Suomessa. Pankilla oli vuonna 1920 talletuksia 36 miljoonaa markkaa.
Performing Price
Kappaleet
Elokuva-albumilta O' Lucky Man ovat ko. kappale sekä "Poor People", "Sell Sell Sell", "Justice" ja "Look Over Your Shoulder".
Savo-Karjalan Osake-Pankki
Pankin perustamisen takana olivat viipurilaiset liikemiehet, jotka perustivat pankin tukemaan Savon ja Karjalan pienyrittäjiä ja hoitamaan Venäjän-kauppaan liittyviä pankkisuhteita. Pankin erikoisuus oli uudenaikainen voitonjakoperiaate, jonka mukaan tallettajille kuuluisi osa vuosivoitoista.
Performing Price
Kappaleet
Albumilta "Between Today and Yesterday" ovat kappaleet "Left Over People", "Away Away", "Under the Sun" ja "In Times Like These".
Muut muusikot
Derek Wadsworth on myös muusikoiden johtaja ja kappaleiden sovittaja.
Savo-Karjalan Osake-Pankki
Pankin alkuvuosia rasittivat epäonnistuneet hankkeet. Vuonna 1919 pankki hankki Suomen Kauppapankki Osakeyhtiön osake-enemmistön. Kaupan tarkoituksena oli pankkien yhdistäminen ja toiminnan laajentaminen, mutta suunnitelma epäonnistui. Kauppapankin osakkeet jouduttiin myymään 5 miljoonan markan tappiolla Helsingin Osake-Pankille. Toinen epäonnistuminen tapahtui savonlinnalaisen K. V. Korhosen sahan luototuksessa, jossa pankki kärsi muutamien miljoonien luottotappiot. Tilanne johti lopulta siihen, että pankin pääjohtaja K. N. Rantakari ja sen hallitus erotettiin 1924.
Seuraavan pääjohtajan Väinö Väisälän aikana pankin asiat alkoivat kehittyä suotuisasti. Pankki pysyi kuitenkin maakuntapankkina eikä sillä ollut esimerkiksi sivukonttoria Helsingissä. Helsingissä pankkia edusti Maakuntain Keskuspankki Oy.
Vuonna 1940 Lahteen siirtynyt pankki julistettiin suoritustilaan talvisodan aiheuttamien menetysten takia. Jatkosodan aikana pankin omaisuutta onnistuttiin saamaan takaisin ja realisoimaan, joten pankin velkojat ja tallettajat saivat omat saatavansa 1943. Pankin toiminta päättyi lopullisesti 1952, jolloin sen osakkeenomistajat saivat purkuosuutena 188 prosenttia osakepääomasta. Inflaatio oli kuitenkin tässä välissä syönyt osakepääoman reaaliarvon olemattomiin.
Piikkiön kihlakunta
Piikkiön kihlakunta on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 966,32 km² (1.1.1938), ja sen väkiluku oli 30 854 henkeä (31.12.1939).
Historiaa
Vuoden 1680 tuomiokirjan mukaan kihlakuntaan kuuluivat seuraavat pitäjät:
Kuninkaallisella kirjeellä 16. elokuuta 1693 määrättiin uusi jako:
Piikkiön kihlakunta oli yksi kuudesta Turun läänin eteläisen vaalipiirin 1906-1994 kihlakunnasta. Ennen eduskuntavaaleja 1907 talonpoikaissäädyn valtiopäivämiehet valittiin kihlakunnan käsittävästä vaalipiiristä.
David Douillet
David Douillet (s. 17. helmikuuta 1969 Rouen) on ranskalainen judoka ja kaksinkertainen olympiavoittaja. Hän on ensimmäinen raskaan sarjan judoka, joka on voittanut kolme olympiamitalia.
Douillet'n ensimmäinen arvokisavoitto tuli vuoden 1988 nuorten Euroopan mestaruuskisoista. Vuonna 1991 Douillet voitti ensimmäisen Ranskan mestaruutensa ja sijoittui EM-kisoissa kolmanneksi sekä MM-kisoissa viidenneksi. Barcelonan olympialaisissa 1992 hän voitti pronssia. Maailmanmestaruuden Douillet saavutti 1993 Hamiltonissa Kanadassa, hän uusi mestaruutensa vuosina 1995 ja 1997.
Atlantan olympialaisissa 1996 hänestä tuli olympiavoittaja. Sen jälkeisistä loukkaantumisista huolimatta hän teki paluun huipulle Sydneyssä vuonna 2000, jolloin hän voitti toisen olympiakultansa.
Aktiivisen urheilu-uransa jälkeen Douillet on toiminut hyväntekeväisyydessä Pièces Jaunes-hankeen kummisetänä. UNESCO on nimennyt hänet yhdeksi urheilun mestareistaan (Champion for Sport).
Dead or Alive (yhtye)
Dead or Alive oli englantilainen pop-yhtye, jonka keulakuva oli laulaja Pete Burns.
Yhtyeen suurin menestys on ”You Spin Me Round (Like A Record)”, joka oli Stock Aitken Watermanin tuottama maailmanlaajuinen menestys. Alun perin se oli listaykkönen Isossa-Britanniassa vuonna 1985, mutta se on viimeksi noussut sijalle viisi vuonna 2006. Syynä uudelleen julkaisuun oli Pete Burnsin paljon kohua herättänyt osallistuminen Celebrity Big Brotheriin vuonna 2006.
Dead or Alive on Japanin yksi myydyimmistä ”ei-japanilaisista” yhtyeistä. Dead or Alive saavutti kahdeksantoista listaykköstä Japanissa. Yhtyeen vuonna 1988 julkaisema single ”Turn Around and Count 2 Ten” pysyi Japanissa myyntilistan ykkösenä 17 viikkoa. Myös single ”My Heart Goes Bang (Get Me To The Doctor)” pysyi ykkösenä kuusi viikkoa ja ”Something In My House” yhdeksän viikkoa. Dead or Aliven levyjä on myyty Japanissa kaikkiaan yli kymmenen miljoonaa kappaletta. Maailmanlaajuisesti yhtyeen levyjä on myyty yli kolmekymmentä miljoonaa kappaletta. 1980-luvun puolivälissä Dead or Alive oli suosittu myös Yhdysvalloissa ja Australiassa. Yhdysvalloissa Dead or Aliven albumit Youthquake ja Mad, Bad & Dangerous to know myivät platinaa. Australiassa Youthquake myi kolminkertaista platinaa, Suomessa kultaa. Vuonna 2016 Billboard valitsi Dead or Aliven ”kaikkien aikojen menestyneimmät tanssi-artistit”-listalle sijalle 96.
Dead or Alive saavutti yhdeksän listasijoitusta Suomessa. Albumi Youthquake pysyi Suomessa myyntilistan sijalla 28 kaksi viikkoa, Mad, Bad and Dangerous to Know sijalla 14 yhdeksän viikkoa ja Nude sijalla 20 viisi viikkoa. Dead or Aliven myydyin single Suomessa on ”Brand New Lover”, joka sijoittui myyntilistalla sijalle 6. Yhtyeen maailmanlaajuinen hitti-single ''You Spin Me Round (Like A Record) sijoittui Suomessa myyntilistan sijalle 9.
Dead or Alive jouduttiin lopettamaan Pete Burnsin kuoleman vuoksi vuonna 2016.
1979-1984: Varhaiset vaiheet ja suosion nousu
Pete Burns perusti yhtyeen Liverpoolissa helmikuussa 1979 kitaristi Mick Reidin, basisti Walter Ogdenin, kosketinsoittaja Martin Healyn ja rumpali Phil Hurstin kanssa. Alun perin yhtye esiintyi nimellä Nightmares in Wax ja teki rockmusiikkia. Yhtye solmi levytyssopimuksen Inevitable Recordsin kanssa. Ensimmäinen EP, "Birth of a Nation" julkaistiin helmikuussa 1980. Toukokuussa Burns vaihtoi yhtyeen nimen äkillisesti Dead or Aliveksi minuutteja ennen paikallisen radioäänityksen alkua, jossa yhtye oli mukana.
Dead or Aliven kesällä 1983 julkaistu single "Misty Circles" oli yhtyeen ensimmäinen julkaisu, joka ylsi Britannian singlelistalle. Single pysyi listalla yhden viikon, sijoittuen alimmalle sijalle 100. Yhtye julkaisi maaliskuussa 1984 singlen "That's the Way (I Like It)". Siitä muodostui Britanniassa yhtyeen ensimmäinen hittikappale (sijoitus singlelistalla 22. ). Samalla yhtye alkoi saavuttaa hiljaa myös kansainvälistä suosiota. Yhtyeen debyyttialbumi "Sophisticated Boom Boom" julkaistiin huhtikuussa 1984.
1984-1989: Kansainvälinen läpimurto ja suosio
Marraskuussa 1984 julkaistiin single "You Spin Me Round (Like a Record)". Se teki yhtyeen kansainvälisen läpimurron. Single sijoittui Britanniassa sijalle 1, Yhdysvalloissa sijalle 11 ja Suomessa sijalle 9.
Jamaikan dollari
Jamaikan dollari (valuuttakoodi JMD) on vuodesta 1969 lähtien ollut Jamaikan virallinen rahayksikkö. Jamaikan dollarin symbolina käytetään yleensä dollarimerkkiä, $, mutta toisinaan käytetään esitystä J$ tai JA$, valuutan erottamiseksi muista dollareista. Jamaikan dollari jakautuu 100 senttiin.
Käytössä on seuraavat setelit ja kolikot: Setelit; $5000 (harvoin käytetty), $1000, $500, $100 ja $50 Kolikot; $20(harvoin käytetty), $10, $5, $1, 25c ja 10c
Jamaikan dollaria käytettiin virallisena valuuttana myös Caymansaarilla vuoteen 1972 saakka.
Eric Millegan
Eric Millegan (s. 25. elokuuta 1974 Hackettstown, New Jersey, Yhdysvallat) on yhdysvaltalainen näyttelijä, joka tunnetaan parhaiten roolistaan Zack Addyna tv-sarjassa Bones.
Millegan syntyi Hackettstownissa New Jerseyssä ja kasvoi Springfieldissä Oregonissa. Hän opiskeli teatteria Michiganin yliopistossa. Valmistuttuaan Minnegan on esiintynyt useissa näytelmissä ja musikaaleissa, mm. Jesus Christ Superstar -musikaalissa Broadwayllä vuonna 2000.
Milleganilla oli vakituinen rooli rikossarjassa Bones sarjan kolmella ensimmäisellä kaudella. Tämän jälkeen hän on vieraillut sarjassa muutaman kerran. Hän on vieraillut myös mm. sarjassa Kova laki: Rikollinen mieli.
Millegan sairastaa kaksisuuntaista mielialahäiriötä. Elokuussa 2009 hän julkaisi YouTubessa videon, jossa kertoi elämästään sairauden kanssa.
Luettelo Jyväskylän pienalueista
Tämä artikkeli on luettelo Jyväskylän pienalueista suur- ja tilastoalueiden mukaan ryhmiteltynä. Jyväskylän kaupunki on tilastoissa jaettu 14 suuralueeseen, jotka on puolestaan jaoteltu tilastoalueisiin ja nämä edelleen pienalueisiin. Suuralueiden numerokoodit koostuvat kahdesta numerosta, tilastoalueiden neljästä numerosta ja pienalueiden kuudesta numerosta. Tilastoalueiden koodeissa kaksi ensimmäistä numeroa ilmoittavat suuralueen. Pienalueiden koodeissa kaksi ensimmäistä numeroa ilmoittavat suuralueen ja kaksi keskimmäistä numeroa tilastoalueen.
Suuralueet 01–08 käsittävät suunnilleen entisen Jyväskylän kaupungin, suuralue 09 entisen Säynätsalon kunnan, suuralueet 10–13 suunnilleen entisen Jyväskylän maalaiskunnan ja suuralue 14 entisen Korpilahden kunnan.
Toiset on luotuja kulkemaan – Kootut levytykset 1968–1986
Toiset on luotuja kulkemaan – Kootut levytykset 1968–1986 on suomalaisen – näyttelijänä paremmin tunnetun – Ossi Ahlapuron toistaiseksi kattavin kokoelma-albumi. Sen julkaisi Rocket Records 20.1.2010.
Khoren Gevor
Khoren Gevorjan (s. 16. maaliskuuta 1979, Vagharšapat) on saksanarmenialainen uransa lopettanut ammattilaisnyrkkeilijä ja entinen keskisarjan Euroopan mestari.
Toiset on luotuja kulkemaan – Kootut levytykset 1968–1986
Kokoelma sisältää Ahlapuron levytyksiä vuosilta 1968–1986. Se on tuotettu yhteistyössä EMI Finlandin, Fineditin ja Warner Music Finlandin kanssa.
Khoren Gevor
Ura
Vasenkätinen Gevor aloitti nyrkkeiluransa Armeniassa 12-vuotiaana. Amatööriurallaan hän otteli 75 ottelua, joissa saavutti 72 voittoa. Armenian mestaruuden hän voitti kuudesti. Ammattilaiseksi Gevor ryhtyi 20-vuotiaana päästyään hampurilaisen Universum-ammattilaistallin leipiin. Hänen valmentajanaan toimi Fritz Sdunek.
Vuonna 2002 Gevor pääsi kaksi kertaa iskemään ylemmän välisarjan avoimesta Saksa mestaruudesta tšekinmaalaista Lukáš Konecnya vastaan, mutta hävisi molemmilla kerroilla, ensimmäisellä kerralla silmäkulman aukeamisen seurauksena päiden yhteen kolahtamisen johdosta oltuaan pistekorteissa tappiolla, ja toisen kerran teknisellä tyrmäystuomiolla niin ikään auenneen silmäkulman takia.
Noustuaan painoluokkaa ylemmäs keskisarjaan ja oteltuaan lukuisia otteluita vailla tappiota kahden vuoden ajan pääsi Gevor ottelemaan Gustavo Magallanesia vastaan avoimena olleesta IBF- ja WBO-liittojen intercontinental-tittelistä. Joulukuussa 2005 käyty ottelu päättyi Gevorin voittoon teknisellä tyrmäyksellä kahdeksannessa erässä. Hän puolusti titteleitään Sergei Homitskia vastaan voitolla kaikin tuomariäänin.
Vuoden 2007 elokuussa Gevor pääsi MM-otteluun, kun hän kohtasi IBF-liiton mestaruusottelussa maanmiehensä, hallitsevan mestarin Arthur Abrahamin. Berliinin Max Schmeling Hallessa käyty ottelu päättyi tyrmäystappioon Abrahamin vasemman koukun seurauksena yhdennessätoista erässä.
Seuraavan kerran Gover pääsi titteliotteluun, kun hän kohtasi entisen tittelinhaltijan Amin Asikaisen avoimena olleesta Euroopan mestaruudesta. Gevor hallitsi ottelua, joka lopulta päättyi Asikaisen kulman luovutukseen seitsemännessä erässä.
11. heinäkuuta 2009 Gevor haastoi WBA-liiton maailmanmestaruusottelussa Felix Sturmin. Nürburgringilla käyty ottelu tuomittiin hallitsevan mestarin Sturmin voitoksi kaikin tuomariäänin.
Joanna Newsom
right|thumb|Joanna Newsom vuonna 2005. Joanna Caroline Newsom (s. 18. tammikuuta 1982) on yhdysvaltalainen harpisti, pianisti, laulaja ja lauluntekijä. Hänet on yhdistetty niin sanottuun New Weird America -suuntaukseen sekä yleisemmin uuteen psykedeeliseen folkiin, mutta Newsom ei itse koe kuuluvansa mihinkään musiikilliseen alakulttuuriin.
Hidden Lake Peakin palovartijan maja
Hidden Lake Peakin palovartijan maja on Washingtonin osavaltiossa Mount Bakerin–Snoqualmien kansallismetsässä sijaitseva rakennus, jota United States Forest Service käytti tulipalojen valvontaan vuodesta 1932 vuoteen 1958. Se on ollut sen jälkeen Skagit Alpine Club -hiihtoseuran käytössä, ja vuodesta 1980 sitä on huoltanut Friends of Hidden Lookout. Maja on listattu Yhdysvaltain historiallisten paikkojen kansalliseen rekisteriin.
Rakennus
Hidden Lake Peakin palovartijan maja on eteläisimmällä Hidden Laken huipuista noin 2 100 metrin korkeudessa. Maja on selvästi puurajan yläpuolella, ja se on graniittikallion huipulla.
Maja on rakennettu puusta, ja se on yksikerroksinen, yksihuoneinen ja kooltaan 4,3 x 4,3 metriä. Lattiarakennelmaa tukevat puupylväät ja kivipilarit, ja koko rakennus on kiinnitetty kallioon tukivaijerilla. Rakennuksessa on harjakatto, jota peittävät kattolaatat. Ulkolaudoitus on tehty noin 15 senttimetriä paksuista laudoista. Majan kolmella sivulla on viisi yhdeksänruutuista ikkunaa.
Historia
Maja rakennettiin loppukesästä tai syksyllä 1932. Sen rakensivat Larson Brothers Construction ja United States Forest Servicen työntekijät. Rakennus perustui The Aladdin Companyn Forest Servicelle tekemiin mallitaloihin. Valmiiksi merkityt osat ja rakennusmateriaalit kuljetettiin paikalle. Huipulle osat jouduttiin kantamaan käsin tai nostamaan vinssillä. Hidden Lake Peakin maja oli ensimmäisiä alueelle rakennettuja, ja se oli tärkeä osa Skagitin piirikunnan itäosien ja Cascade Pass -solan tulipalojen torjuntaa.
Forest Servicella oli majassa työntekijä vuoteen 1958 saakka, jolloin monet Pohjois-Kaskadien majoista suljettiin. Skagit Alpine Club -hiihtoseura otti 1960-luvun alussa yhteyttä Forest Serviceen, sillä se halusi käyttää jotain hylättyä palovartijan majaa seuratoimintaan. Tutkittuaan muutamia rakennuksia seura päätyi Hidden Lake Peakin majaan. Skagit Alpine Club sai vuonna 1960 erityisluvan sen kunnostamiseen.
Skagit Alpine Club irtisanoi sopimuksen vuonna 1980, mutta muutama seuran vapaaehtoisista perusti Friends of Hidden Lookout -järjestön, joka otti tehtäväkseen majan ylläpidon. Fred Darvill oli majan kunnostamisen johtohahmo, joka hoiti työvoimaa, materiaalia ja varantoja majan ylläpitämiseen. Darvillilta tehtävä on siirtynyt Robert Kendallille.
Hidden Lake Peakin palovartijan maja valittiin vuonna 1987 historiallisten paikkojen kansalliseen rekisteriin. Sen merkityksen arvioinnissa rakennuksen sanottiin olleen Mount Bakerin–Snoqualmien kansallismetsän varhaisimpia Plan L-4 -mallin säilyneitä palovartijan majoja. Vuonna 1996 Hidden Lake Peakin maja otettiin myös National Historic Lookout Registeriin.
Mani (profeetta)
Mani oli 200-luvulla elänyt persialainen profeetta ja manikealaisuuden perustaja. Manikealaisuuteen liittyy dualistinen näkemys maailmasta jakaantuneena hyvään ja pahaan. Mani alkoi saarnata uutta uskoaan saatuaan ilmestyksen ennen vuotta 240 ja saatuaan luvan Persian sasanidihallitsija Šapur I:ltä. Uusi oppi keräsi kannattajia mutta myös vihollisia. Manin viholliset vangituttivat hänet, ja hän kuoli vankeudessa vuonna 277.
Elämä
Manin aseman takia tarinat hänen elämästään ovat värittyneet voimakkaasti manikealaisuuden vastustajien tai kannattajien kertomusten mukaan, ja totuuden erottaminen fiktiosta on hankalaa. Mani syntyi tuolloin Parthian hallitsemassa Mesopotamiassa huhtikuussa 216, ja hänen vanhempansa kuuluivat arsakidien hallitsijasuvun Hamadanista (Ekbatana) lähtöisin olevaan haaraan. Manin äidinkieli oli aramea. Joidenkin Manista kertovien tarinoiden mukaan hän syntyi rampana, millä selitettiin hänen myöhempi vastenmielisyytensä ihmisruumista kohtaan. Manin vanhemmat olivat ehkä kristittyjä, ja varttuessaan Mani omaksui vaikutteita varhaiskristillisestä gnostilaisuudesta.
Dr. Feelgood (täsmennyssivu)
Dr. Feelgood voi tarkoittaa seuraavia asioita:
Mani (profeetta)
Elämä
Ennen vuotta 240 Mani sai ilmestyksen, jossa häntä kiellettiin syömästä lihaa, juomasta viiniä tai makaamasta naisten kanssa. Mani kirjoitti sittemmin useita uskonnollisia tekstejä ja liturgioita. Hänen luomassaan opissa oli vaikutteita kristinuskosta, mutta siihen vaikutti myös zarathustralaisuuden zurvanilainen suuntaus. Zarathustralaisuudesta johdetulla luomismyytillä oli oleellinen osa Manin opissa. Manikealaisuudessa maailma on jakautunut dualistisesti hyvään ja pahaan. Luotua hallitsi manikealaisuudessa paha, joka samastettiin aineeseen. Hyvä samastettiin vastaavasti valoon, jonka paha oli vanginnut aineeseen parittelulla ja lisääntymisellä. Näin paha oli perustanut Maan päälle pahan valtakunnan. Vapautus tuli saavuttaa manikealaisuudessa vapautumalla aineellisesta olemassaolosta.
Vuonna 243 Mani tapasi Persian sasanidihallitsijan Šapur I:n, ja tehtyään tähän vaikutuksen hän sai luvan saarnata uutta oppiaan valtakunnan alueella. Šapurin valtakaudella moniin uskontoihin suhtauduttiin suhteellisen avomielisesti. Manin opetukset levisivät nopeasti myös itse Persian ulkopuolelle, ja hän perusti kirjuriryhmiä kääntämään kirjoituksiaan eri kielille. Uskon ympärille kehittyi hierarkia, jonka huipulla olivat puhtaus- ja siveellisyyssääntöjä tiukasti noudattavat papit. Manikealaisuus alkoi kerätä seuraajien lisäksi myös vastustajia. Uutta oppia pitivät uhkana esimerkiksi zarathustralaiset maagit, kristillinen kirkko ja juutalaiset. Manin vastustajien onnistui vangituttaa hänet. Šapur oli kuollut, ja hänen peräjälkeen lyhyitä aikoja hallinneiden poikien hovissa vaikutti oikeaoppisuutta aggressiivisesti ajanut zarathustralainen pappi Karder. Manikealaisen perimätiedon mukaan Mani kahlittiin vankilaan, jossa hän kuoli 26. päivän jälkeen vuonna 277. Jotkin lähteet kertovat virheellisesti, että Mani teloitettiin. Virhekäsitys saattaa juontua Manin seuraajien vertauksista Jeesuksen ristiinnaulitsemisesta Manin kuolemaa kuvailtaessa.
Siitepöly
thumb|Siitepölyhiukkasia mikroskooppikuvassa Siitepöly on siemenkasvien hedelehtien pölylokeroissa syntyvää jauhetta, jonka yksittäiset hiukkaset sisältävät kasvin koiraspuolisen gametofyytin. Siitepölyhiukkanen on erilaisitiöisen siemenkasvin sporofyytin tuottama pikkuitiö, jonka ytimestä kehittyy siittiösoluja tuottava koirasgametofyytti. Tuulen tai hyönteisten kuljettamana tai muulla tavoin siitepölyhiukkanen joutuu emin luotille, ja siitä kasvaa siemenaiheeseen tunkeutuva siiteputki. Sen välityksellä koirasgametofyytin siittiösolu päätyy emin siemenaiheen sisältämän naarasgametofyytin eli alkiorakon munasolulle, minkä jälkeen tapahtuu hedelmöitys. Paljassiemenisillä kasveilla ei ole emin luottia, vaan siitepöly päätyy suoraan paljaan siemenaiheen pinnalle.
Siitepölyallergia on yleinen allergia, josta kärsii arviolta noin 20 % suomalaisista.
Siitepölyä voidaan käyttää myös ravintolisänä. Usein tällainen siitepöly on mehiläisten keräämää ja sitä myydään rakeina tai toisinaan myös tabletteina. Mehiläisten keräämä siitepöly sisältää proteiinia, aminohappoja, rasvoja, öljyjä ja erilaisia sokereita. Siitepölyssä on myös muun muassa flavonoideja. Mehiläisten kennoihin varastoimaa, maitohappokäymisen läpikäynyttä siitepölyä sanotaan mehiläisleiväksi eli pergaksi.
Miesten Superpesiksen kausi 2019
Superpesiksen kausi 2019 oli Suomen pesäpallon pääsarjan Superpesiksen 30. kausi. Kauteen osallistui 14 joukkuetta.
Pudotuspelit
Kotietu oli kaikissa otteluissa runkosarjassa paremmin sijoittuneella. Puolivälierät, välierät ja loppuottelut pelataan paras viidestä -järjestelmällä, kun taas pronssiottelut pelattiin paras kolmesta -järjestelmällä. Runkosarjan voittaja kohtasi puolivälierissä kahdeksanneksi sijoittuneen joukkueen, toiseksi sijoittunut seitsemänneksi sijoittuneen jne. Myös välieräparit päätettiin runkosarjan sijoitusten perusteella.
Sarjakarsinta
Runkosarjan kaksi heikointa joukkuetta pelasi keskenään putoamiskarsinnan, jonka häviäjä putosi Ykköspesikseen kaudeksi 2020. Karsinnan voittaja eteni yhdessä kahdenneksitoista runkosarjassa sijoittuneen kanssa superpesiskarsintaan. Superpesiskarsinnassa runkosarjan kahdenneksitoista sijoittunut joukkue kohtasi Ykköspesiksen kolmanneksi sijoittuneen joukkueen ja putoamiskarsinnan voittanut joukkue Ykköspesiksen toiseksi sijoittuneen joukkueen. Voittajat saivat oikeuden pelata Superpesiksessä kaudella 2020. Kaikki karsintasarjat ratkaistiin paras viidestä -menetelmällä. Ykköspesiksen voittaja Manse PP nousi suoraan Superpesikseen.
Keskisaari (Kuopio)
Keskisaari on Kuopion 61. kaupunginosa, joka on muodostettu vuoden 2015 kuntaliitoksen jälkeen aiemman Maaningan kirkonkylän taajama-alueen luoteisreunan ja Maaninkajärven Keskisaaren eteläosan alueesta. Kaupunginosan koillispuolella sijaitsee Maaningan keskusta (Kuopion 60. kaupunginosa). Keskisaari sijaitsee maanteitse runsas 50 kilometriä Kuopion keskustasta luoteeseen.
Keskisaaren väestö muodostaa osan noin 4 000 asukkaan Maaningan väkiluvusta (aiemman kunnan alue). Keskisaaren kaupunginosassa sijaitsee muun muassa ortodoksinen Maaningan Karjalan Valistajien kirkko (Pihtisalmentie 120) ja Pihtisalmen hautausmaa sekä tanssilava Maaningan kasino (Keskisaarentie 58). Suuri osa kunnallisista ja kaupallista peruspalveluista - kuten päiväkodit, koulut, kaupat, terveysasema - sijaitsee Maaningan keskustassa tai kauempana.
Täpläpallokala
Täpläpallokala (Arothron meleagris) on pallokalalaji, jota tavataan indopasifisella merialueella.
pienoiskuva|vasen|Pullistunut täpläpallokala pienoiskuva|vasen|Keltainen vaihe Täpläpallokala kasvaa luonnossa noin 50 cm pitkäksi. Niiden väri muuttuu eri elämänvaiheissa: Tummapohjaisessa värivaiheessa koko kalan pintaa peittävät valkoiset, melko suuret täplät, kullanruskealla pohjalla täplät ovat pienemmät ja keltaisessa vaiheessa täplät puuttuvat lähes kokonaan.
Täpläpallokalat elävät korallien peittämillä alueilla kirkasvetisissä laguuneissa ja merenpuolisilla riutoilla. Ne syövät enimmäkseen korallien nuoria kärkiä, lisäksi myös sienieläimiä ja nilviäisiä, levää ja detritusta. Niitä pidetään myös meriakvaarioissa, mutta riutta-altaissa ne syövät mahdolliset paikallaan pysyvät selkärangattomat.
Åbyn ravirata
thumb|Åbytravet vuonna 2009|243x243px Åbyn ravirata (ruots. Åbytravet) on ravirata, joka sijaitsee Ruotsissa Mölndalissa aivan Göteborgin kaupungin kupeessa. Vaikka rata on Mölndalin kunnan puolella, puhutaan siitä yleisesti Göteborgin raviratana.
Åby on Tukholmassa sijaitsevan Solvallan raviradan jälkeen maan toiseksi suurin ja tärkein ravikeskus, jossa vierailee vuosittain yli 160 000 katsojaa. Radalla on noin 60 kilpailupäivää vuodessa. Katsomorakennuksissa on kymmenen ravintolaa/kahvilaa ja kahdeksan aitiota.
Keväällä ja kesällä 2011 radalla suoritettiin suuria muutostöitä ja sitä pidetään nyt yhtenä Euroopan hienoimmista ja nykyaikaisimmista ravikeskuksista.
Åbyn raviradalla toimii useita ammattivalmentajia, nimekkäimpinä Olle Goop ja suomalaislähtöinen Veijo Heiskanen ja siellä on valmennuksessa yli 500 hevosta. Vuonna 2007 Åbyn kavioura remontoitiin perusteellisesti ja etusuoralle rakennettiin kaksi open stretch-kaistaa, jotka mahdollistavat kilpailuissa hevosten kirimisen myös sisäkautta. Vuoteen 1976 asti Åbyssä järjestettiin myös laukkakilpailuja.
Suurkilpailut
Åbyn merkittävin suurkilpailu on vuodesta 1936 lähtien ajettu Åby Stora Pris, joka on Elitloppetin jälkeen Ruotsin toiseksi suurin ravikilpailu. Suomalaishevosista sen on pystynyt voittamaan Jorma Kontion ohjastama Houston Laukko vuonna 1994 ja Veijo Kumpulaisen omistama ja kasvattama sekä Iikka Nurmosen ohjastama Midnight Hour vuonna 2017. Muita suurkilpailuja ovat Olympiaravien (Olympiatravet) finaalit, Svenskt Mästerskap (Ruotsin mestaruus) sekä Drottning Silvias Pokal ja Konung Gustaf V:s Pokal.
SARS
pienoiskuva|SARS-CoV. [[Läpäisyelektronimikroskooppikuva. nm: nanometriä.]] SARS (lyhenne eng. sanoista Severe Acute Respiratory Syndrome eli äkillinen vakava hengitystieoireyhtymä) on hengitystieinfektio, jonka aiheuttaa SARS-koronavirus eli SARS-CoV. Keskimäärin 9,6 % tartunnan saaneista kuolee Maailman terveysjärjestön mukaan. Kuolleisuus kuitenkin vaihtelee likimain välillä 0–50 % riippuen ihmisryhmästä. Muun muassa korkea ikä, miessukupuoli ja tietyt yhtäaikaissairaudet lisäävät kuolleisuutta.
SARS aiheutti vuonna 2003 Kiinan Guangdongista alkaneen ja kymmeniin maihin levinneen epidemian, jossa ainakin 8 000 ihmistä sairastui, joista noin 800 kuoli. Pääosa tapauksista ilmeni Etelä-Kiinassa. Uusia SARS-tapauksia ei ole ilmennyt ihmisillä vuoden 2004 jälkeen.
SARS oireilee 2–10 päivän kuluttua tartunnasta. Yleisiä ensioireita ovat korkea kuume, kylmänväreet, päänsärky, väsymys tai lihaskipu. Tauti etenee muutamassa päivässä kuivaksi yskäksi, keuhkokuumeeksi ja pahimmillaan äkilliseksi hengitysvaikeusoireyhtymäksi. SARSista parantuminen voi kestää noin kuukauden.
Virus
SARS koronavirus eli SARS-CoV on beetakoronavirus ja positiivisjuosteinen RNA-virus eli ssRNA(+)-virus. Virus omaa lipidikuoren, jonka sisällä on viruksen noin 29 727 nukleotidia pitkä perimä. Kuoreen on upottautunut viruksen RNA-perimän koodaamia proteiineja, kuten useita tappimaisia spike-proteiineja. Ihmisissä virus tarttuu spike-proteiinien avulla sopivan solun solukalvossa oleviin angiotensiinikonvertaasi 2 eli ACE2-reseptoreihin. Reseptoreita on muun muassa ihmisten keuhkojen endoteelissä.
Jemenin lippu
thumb|Jemenin lippu. thumb|Jemenin kuningaskunnan lippu vuosina 1918–1962. thumb|Pohjois-Jemenin lippu. thumb|Etelä-Jemenin lippu. Jemenin lippu on Jemenin tunnus, joka otettiin käyttöön Pohjois- ja Etelä-Jemenin yhdistyttyä vuonna 1990 Jemeniksi. Lipun mittasuhteet ovat 2:3. Se on pelkkä panarabialainen trikolori, ja viittaukset aiempiin valtioihin on jätetty pois.
SARS
Alkuperä
2003 alkaneen epidemian SARS-CoV on tiettävästi peräisin hevosenkenkäyökköihin kuuluvasta lepakkolajista Kiinan Yunnanista. Naamaripalmunäädät olivat epidemiassa merkittävä väli-isäntälaji, eli ne tartuttivat viruksen ihmiseen toimien välikätenä lepakoiden ja ihmisten välillä. Ensimmäinen SARS-tapaus ihmisellä todettiin 16.11.2002 Foshanin kaupungissa Kiinan Guangdongissa.
Jemenin lippu
Jemenin arabitasavallan eli Pohjois-Jemenin lippu oli käytössä vuosina 1962–1990. Se oli puna-valko-musta trikolori ja sen keskellä on vihreä viisisakarainen tähti.
Jemenin kansantasavallan eli Etelä-Jemenin lippu oli käytössä vuosina 1945–1990. Lippu oli puna-valko-musta trikolori, jonka tangon puolella on sininen kolmio. Kolmiossa on punainen tähti sosialismin merkkinä.
SARS
Tarttuminen
SARS-CoV tarttuu ensisijaisesti pisaratartuntana. Tartuttavia pisaroita muodostuu eritoten silloin kun sairastunut henkilö yskii, aivastaa tai on hyvin lähellä tervettä henkilöä. Esimerkiksi kävely sairaan ohitse tai kauempana samassa huoneessa odottaminen hetken ajan eivät levitä virusta tehokkaasti. Pisarat kulkeutuvat terveen henkilön suun, nenän tai silmien limakalvoihin, joista virus päätyy muualle kehoon aiheuttaen SARSin. Virus tarttuu myös kosketustartuntana, eli esimerkiksi silloin kun henkilö koskee virusta sisältäviä esineitä tai muita pintoja, ja koskee tämän jälkeen silmiinsä tai muihin limakalvoihin. Ei ole varmaa, että voivatko oireettomat virusta kantavat henkilöt tartuttaa muita.
Ville Alanko
thumb|right|200px|Ville Alanko Vilho (Ville) Ilmari Alanko (6. helmikuuta 1907 Helsinki – 25. toukokuuta 1931 Helsinki) oli suomalainen laulaja-banjisti. Hän oli jäsenenä Rajamäen pojat -lauluyhtyeessä vuosina 1923–1925 ja lauloi myös oopperan kuorossa. Alanko muistetaan Dallapé-orksesterin ensimmäisenä laulajana. Hän toimi yhtyeessä vuodesta 1925 kuolemaansa asti 1931. Ammatiltaan hän oli sorvari.
SARS
Tarttuminen
SARSin perusuusiutumisluku eli R0-arvo on 2–5. Virusta kantava tartuttaa siis keskimäärin 2–5 henkilöä.
Ville Alanko
Alanko kuoli 24-vuotiaana keuhkokuumeeseen, johon hän sairastui ilmeisesti viimeisellä levytysmatkallaan. Levytuottaja Niilo Saarikko joutui itse laulamaan Alangolle aiotut Columbus-levytykset. Martti Jäppilä arvioi myöhemmin Ville Alangon uhrautuneen kokonaan orkesterin hyväksi, mikä sorti hänet ennenaikaiseen kuolemaan. Alangon muistoksi Dallapé esiintyi hyväntekeväisyyskonserteissa parantoloissa, sairaaloissa ja muissa vastaavissa kohteissa. Hänen jälkeensä Dallapén laulajaksi tuli Matti Jurva. Levytyksissä laulajana tuohon aikaan avusti myös Veli Lehto.
Urjalan Yhtenäiskoulu
pienoiskuva|Urjalan Yhtenäiskoulu Urjalan Yhtenäiskoulu on Urjalassa toimiva koulu, jossa on oppilaita ja opiskelijoita esikoulusta lukioon. Koulussa on yhteensä noin 400 oppilasta ja opiskelijaa.
SARS
Oireet
SARSin alkuvaiheessa veriarvot ovat usein normaalit. Noin puolella sairaista on myöhemmässä alahengitysteiden oireita ilmentävässä vaiheessa leukopeniaa tai trombosytopeniaa. Munuaisten toiminta säilyy pääosalla sairaista normaalina.
Ville Alanko
Alangon Dallapén-vuosinaan 1929–1931 levyttämiä kappaleita ovat muiden muassa Lappi, Puuseppä, Villi orkidea, Älä sure mamma, Äiti ja poika sekä Lentävä hollantilainen.
SARS
Riskiryhmät ja kuolleisuus
Kuolleisuus SARSiin on keskimäärin 9,6 % Maailman terveysjärjestön (WHO) mukaan. WHO:n mukaan korkea ikä, miessukupuoli ja tietyt yhtäaikaissairaudet lisäävät kuolleisuutta. Näitä yhtäaikaissairauksia ovat esimerkiksi diabetes, jokin sydänsairaus, syöpä, keuhkoahtauma ja munuaisten vajaatoiminta.
Urjalan Yhtenäiskoulu
Rakennus
Koulua alettiin suunnitella vuonna 2013, suunnitelmat hyväksyttiin vuonna 2014, rakennustyöt aloitettiin 2015 ja koulu otettiin käyttöön 10. huhtikuuta 2017.
SARS
Riskiryhmät ja kuolleisuus
Eräässä 1755 SARSiin sairastunutta kattaneessa tutkimuksessa alle 39-vuotiailla kuolleisuus oli noin 3 %, 40–59-vuotiailla 13 % ja yli 60-vuotiailla 55 %. Tutkimuksen mukaan miehillä riski kuolla tartuntaan on 1,5 kertaa suurempi kuin naisilla. Uudemmassa 5327 SARSiin sairastunutta kattaneessa tutkimuksessa sukupuolten välillä ei kuitenkaan havaittu merkittävää eroa ja kuolleisuus iäkkäillä oli matalampi. Tutkimuksessa 0–19-vuotiailla kuolleisuus oli 1,7 %, 20–39-vuotiailla 2,4 %, 40–59-vuotiailla 8,9 %, 60–93-vuotiailla 17,7–25,5 %.
Vuoden 2003 epidemia
Helmikuussa 2003 maailmassa alkoi SARS-epidemia, joka alkoi Kiinan Guangdongissa, levisi 29:ään maahan ja päättyi pääosin heinäkuussa 2003. Suomeen SARS ei levinnyt vaikka Suomessa oli tartuntaepäilyitä ja tauti julistettiin Suomessa 2003 huhtikuussa yleisvaaralliseksi tartuntataudiksi. Ensimmäinen SARS-tapaus todettiin 16.11.2002 Foshanin kaupungissa Guangdongissa, mutta se tunnistettiin SARSiksi vasta paljon myöhemmin. Foshanin sairastunut oli 46-vuotias mies. 2003 helmikuun loppuun mennessä Etelä-Kiinassa oli todettu noin 300 tapausta, joista monet olivat terveydenhuollon työntekijöitä. SARS levisi Hongkongiin erään lääkärin mukana tämän matkustaessa sinne Guangdongista. Lääkäri oli 21.2.2003 Hongkongissa Metropole-nimisessä hotellissa, jossa hän tartutti vuorokauden aikana 10 ihmistä ennen kuin hän joutui sairaalaan. Nämä muut ihmiset loivat tartuntaketjuja, jotka levittivät SARSin myöhemmin kahteen hongkongilaiseen sairaalaan, Singaporeen, Torontoon ja Hanoihin.
SARS saatiin pysäytettyä useissa maissa vuoden 2003 huhtikuun lopulla ja toukokuun aikana. Tauti saatiin rajattua Vietnamissa 28.4. ja se oli siten ensimmäinen epidemian pysäyttänyt maa. Vietnamin jälkeen taudin pysäyttivät lopulta muutkin maat.
Huhtikuussa 2004 SARS-CoV tartutti Pekingissä 2 virusta laboratoriossa tutkinutta henkilöä. keski|pienoiskuva|470px|SARSin maailmanlaajuinen leviäminen 2002–2003. Oranssi: tapausten kokonaismäärä. Punainen: kuolleiden kokonaismäärä. Sininen: uusia sairastuneita per vuorokausi (lukuarvot kuvaajan oikealla laidalla). N/A: tapauksia ei ole esitetty tältä ajanjaksolta. Kuvaaja pohjautuu vanhoihin tietoihin ja noin 400 sairastapausta ja muutama kymmenen kuolintapausta on karsittu WHO:n viimeisimmistä tiedoista (katso ).
Fibromyalgia
Fibromyalgia on krooninen ja laaja-alainen kipu-uupumusoireyhtymä (diagnoosikoodi M79.7), johon liittyy kognitiivisia oireita. Fibromyalgiapotilailla esiintyy huomattavan nopeaa harmaiden aivosolujen tuhoutumista.
Tautia sairastaa arviolta 2–5 prosenttia väestöstä, ja yhdeksänkymmentä prosenttia sairastuneista on naisia.
Fibromyalgia aiheuttaa usein työkyvyttömyyttä, eikä siihen ole onnistuttu löytämään tehokasta hoitoa, mutta suomalaiset vakuutusyhtiöt eivät myönnä kovin helposti pidempiä sairauspäivärahakausia tai työkyvyttömyyseläkettä kyseisen sairauden perusteella.
Oireet
Fibromyalgiapotilailla esiintyy laaja-alaista, neuropaattista kipua muistuttavaa kroonista kipua. Fibromyalgiakipua esiintyy lihaksissa, jänteissä ja nivelissä. Fibromyalgiapotilaiden uni on yleensä virkistämätöntä, minkä vuoksi he kärsivät jo herätessä alkavasta uupumuksesta. FM-potilailla todetaankin usein non-REM-unen aikana alfa-deltapoikkeavuutta aivosähkökäyrässä.
Muita yleisiä oireita ovat kognitiiviset eli henkisen suorituskyvyn ongelmat, kuten keskittymiskyvyttömyys, uuden oppimisen vaikeus ja muistin huononeminen, meluyliherkkyys, puutuminen, turvotuksen tunne ja masentuneisuus tai ahdistuneisuus, joka korreloi kivun voimakkuuden kanssa.
Fibromyalgiaan saattaa myös liittyä lihasjäykkyyttä ja normaalit tuntoärsykkeet saattavat aiheuttaa sietämätöntä kipua (ns. allodynia). Potilaat kokevat lisäksi keskimäärin jo 65 desibelin melun sietämättömäksi rajan ollessa terveillä henkilöillä 100 desibeliä. Fibromyalgian oireet muistuttavat kroonisen väsymysoireyhtymän oireita.
Tutkimuslöydökset ja diagnostiikka
Fibromyalgiaan liittyvien kipujen on ajateltu johtuvan aivojen kipua säätelevän järjestelmän herkistymisestä Useissa viimeaikaisissa tutkimuksissa on kuitenkin havaittu, että fibromyalgiapotilailla esiintyy usein samanlaista kipua ja tuntoa aistivien pienten ääreishermosäikeiden rappeumaa kuin Parkinsonin taudissa ja diabeteksessa. .
Fibromyalgiapotilaiden aivojen harmaat aivosolut kuolevat kymmenen kertaa tavanomaista nopeammin, mikä johtaa siihen, että heillä on neurologisesti terveisiin koehenkilöihin verrattuna sitä vähemmän harmaita aivosoluja, mitä kauemmin sairautta on kestänyt. Harmaita aivosoluja näyttäisi tuhoutuvan nimenomaan aivojen tärkeimmistä osista.
Fibromyalgia ei aiheuta tavanomaisissa laboratorio- tai kuvantamistutkimuksissa (esimerkiksi röntgenkuvaus, ultraäänitutkimus, MRI-magneettikuvaus) havaittavia muutoksia. Merkittävällä osalla potilaista on kuitenkin autoimmuniteettiin viittaavia tumavasta-aineita (ANA), ja lähes kaikilta FM-potilailta on löydettävissä XMRV-viruksen vasta-aineita.
Fibromyalgian diagnoosikoodi sijoittuu tuki- ja liikuntaelinten sekä sidekudossairausten luokkaan, vaikka sairautta pidetään nykyisin neurologisena. Amerikan reumatologinen yhdistys (ARA) julkaisi vuonna 1990 fibromyalgian diagnostiset kriteerit. Niiden mukaan potilaalla on oltava laaja-alaista kipua, joka on kestänyt ainakin kolme kuukautta. Lisäksi kipua on esiinnyttävä 11:ssä 18 tutkitusta fibromyalgiapisteestä. Edellä mainittujen kriteereiden diagnostinen herkkyys on lähes 90 prosenttia ja tarkkuus 80 prosenttia. Tämä merkitsee sitä, että noin kymmenellä prosentilla tutkituista voi olla fibromyalgia, vaikka diagnostiset kriteerit eivät täyttyisi tutkimushetkellä, ja kahdellakymmenellä prosentilla diagnoosin saaneista voi todellisuudessa jokin muu sairaus, joka selittää heidän oireensa.
Coloradon yliopiston tutkijat kehittivät vuonna 2016 toiminnalliseen magneettikuvaukseen (FMRI) perustuvan testin, jolla fibromyalgiapotilaat voidaan seuloa yli 90 prosentin tarkkuudella. Potilaat altistetaan kuvauksen aikana visuaalisille, äänellisille ja kosketukseen perustuville ärsykkeille sekä kipua tuottavalle paineelle.
Osa lääkäreistä suhtautuu sairauteen epäillen tai torjuvasti, ja on yleistä, että fibromyalgiapotilaille annetaan psykiatrinen diagnoosi. Joskus EDS tai hypermobiliteettisyndrooma diagnosoidaan virheellisesti fibromyalgiaksi.
FM-potilaiden työkyky ja oikeusturva
Terveydenhuollosta apua hakevien fibromyalgiapotilaiden toimintakyky on yhtä huono tai huonompi kuin nivelreumaa tai selkärankareumaa potevilla. Lääkityksen tehottomuudesta johtuen FM-potilaiden kivut sekä kognitiiviset ongelmat, kuten keskittymiskyvyttömyys, uuden oppimisen ja ajatusten prosessoinnin vaikeus, muistin huononeminen ja ilmaisun sujuvuuden ongelmat, vaikeuttavat heidän selviytymistään ansiotyössä. FM-potilaat prosessoivat informaatiota yhtä huonosti kuin vakavasta masennuksesta kärsivät. FM-potilaiden suorituksen heikkouden syynä ei ole kuitenkaan masennus.
Myös työministeriön virkamiehet ovat olleet sitä mieltä, ettei fibromyalgia aiheuta työkyvyttömyyttä eikä edes työkyvyn menetyksen uhkaa.
Vuonna 2014 valmistuneessa väitöstutkimuksessa huomattiin, että fibromyalgiapotilaat jäivät verrokkeja kolme kertaa todennäköisemmin työkyvyttömyyseläkkeelle 19 vuotta kestäneen tutkimusjakson aikana. Eläkkeelle jääneet olivat saaneet eläkkeen pääsääntöisesti kuitenkin muiden sairauksiensa perusteella. Vain 882 henkilöä sai vuonna 2007 työkyvyttömyyseläkettä, jossa diagnoosina oli fibromyalgia. Fibromyalgiapotilaille myönnetyt eläkkeet olivat lisäksi keskimääräistä yleisemmin osaeläkkeitä. Fibromyalgiadiagnoosin sisältävissä työkyvyttömyyseläkkeissä oli toisena diagnoosina useimmiten jokin muu tuki- ja liikuntaelinten sairaus tai mielenterveyden häiriö, tyypillisesti masennus tai nikamavälilevyjen sairaus.
On hyvin tavallista, että fibromyalgiapotilas on todettu ansiotyöhön kykenemättömäksi oma- ja työterveyslääkärin, useiden eri alojen erikoislääkäreiden sekä kuntoutustutkimuslaitosten tutkimuksissa mutta eläke evätään. Fibromyalgiapotilaiden tutkimus-, lausunto- ja valituskierre saattaa johtaa heidän henkiseen luhistumiseensa. Tällöin heillä on mahdollisuus saada kuntoutustukea, sillä vakuutusyhtiöt eivät vaadi masennuspotilailta kuvantamis- tai laboratoriotutkimuksin dokumentoituja muutoksia. Fibromyalgia on kuitenkin todellinen sairaus eikä työeläkettä väärin perustein hakevien ihmisten teeskentelyä, sillä sitä esiintyy myös maissa, joiden väestö ei kuulu vakuutusoikeudellisten korvausjärjestelmien piiriin.
Altistavat tekijät
Fibromyalgia on naisilla yleisempi kuin miehillä, ja se on erityisen yleinen autoimmuunisairauksista (esimerkiksi nivelreuma ja SLE) kärsivillä. Myös huonon unenlaadun on ajateltu altistavan fibromyalgialle.
Työperäinen stressi lisää fibromyalgian puhkeamisen riskiä.
Hoito
Liikunta, lepo ja stressin välttäminen ovat keskeinen osa fibromyalgian hoitoa. Sen sijaan lääkehoito hyödyttää vain osaa potilaista. Alle puolet fibromyalgiapotilaista hyötyy saamastaan lääkehoidosta vähintään jonkin verran. Hoidosta hyötyneiden ja hyötymättömien potilaiden välillä ei ole muuta eroa kuin se, että he olivat keskimäärin viisi vuotta nuorempia ja heillä on vähemmän unihäiriöitä.
Tavanomaisimpia fibromyalgian hoitoon käytettyjä lääkkeitä ovat masennuslääkkeet (erityisesti trisykliset masennuslääkkeet ja serotoniinin ja noradrenaliinin takaisinoton estäjät eli SNRI-lääkkeet), antikonvulsantit eli epilepsialääkkeet, lihasrelaksantit, NMDA-reseptorin salpaajat, kipulääkkeet ja unilääkkeet, mutta myös monia muunlaisia lääkkeitä on käytetty. Yhdysvalloissa on epilepsian ja hermovauriokivun hoitoon käytetty pregabaliini hyväksytty myös fibromyalgiahoidoksi. Fysioterapiasta ja joistakin liikuntamuodoista voi olla apua. Tavanomaiset kipulääkkeet eivät auta fibromyalgiakipuun, vaan ne ovat vain haitaksi. On olemassa alustavaa tutkimusnäyttöä siitä, että matala-annoksinen naltreksoni (LDN) lievittää fibromyalgiaoireita.
Dorsaalisista ganglia-solujen kalsiumkanavasalpaajista saatetaan kehittää tulevaisuudessa fibromyalgiaan tehoavia kipulääkeitä. Lisäksi on esitetty, että autoimmuunista neuropaattista fibromyalgiaa sairastavat nuoret naiset voisivat ehkä hyötyä immunoglobuliinihoidosta.
Fibromyalgian liitännäissairauksia
Fibromyalgiapotilailla esiintyy tavallista enemmän päänsärkyä, selkä- ja niskasärkyä, lannerangan rappeumamuutoksia, nivelreumaa, autoimmuunitauti SLE:tä, migreeniä, ärtyvän suolen oireyhtymää, masennusta, refluksitautia ja levottomat jalat -oireyhtymää. Arviolta 40–60 prosenttia Sjögrenin syndroomaa sairastavista sairastaa myös fibromyalgiaa.
Luotettava tietojenkäsittely
Luotettava tietojenkäsittely on tietokoneen tai muun järjestelmän luotettava ja turvallinen perusrakenne, joka valvoo tietoturvan toteutumista sovellusohjelmien ja käyttäjien kesken. Useimmin TCB:n muodostaa tietokonelaitteisto ja käyttöjärjestelmä tietoturvapalveluineen.